**ME­TO­DO­LO­ŠKA OBJAŠNJENJA**

De­fi­ni­ci­ja i namjena klasifikacije zanimanja

­­­­­­­­­­­­

Kla­si­fi­ka­ci­ja zanimanja u Federaciji Bosne i Hercegovine (u daljem tekstu: Klasifikacija zanimanja) je obavezan statistički stan­dard, koji se koristi pri evi­den­ti­ra­nju, prikupljanju, obradi, ana­li­zi­ra­nju, po­sre­do­va­nju i iskazivanju podataka važnih za praćenje stanja i kretanja na tržištu rada u Federaciji Bosne i Hercegovine.

Klasifikacija zanimanja se koristi za razvrstavanje rada u zanimanja u službenim odnosno administrativnim zbirkama podataka (evidencije, re­gistri, zbir­ke podataka) i u statističkim istraživanjima, čime se osiguravaju kon­zi­sten­tni podaci za statističko, analitičko i istraživačko praćenje struk­tu­re zanimanja ak­tiv­no­ga stanovništva te potraživanja posla.

Zanimanje je statističko‑analitička ka­te­go­ri­ja u koju se razvrstavaju poslovi koji su slični po sadržaju i za­htjev­no­sti.

Klasifikacija zanimanja se temelji na usvojenoj verziji Međunarodne standardne klasifikacije zanimanja 2008 (oznaka: ISCO-08), koja je usvojena u decembru 2007.godine. Rezolucijom o usvajanju Međunarodne standardne klasifikacije zanimanja, a pripremilo ju je Administrativno vijeće Međunarodne organizacije rada – ILO na sastanku stručnjaka za statistiku rada.

Za tekuće održavanje Klasifikacija zanimanja i nje­no usklađivanje s međunarodnim standardima zadužen je Federalni za statistiku Bosne i Hercegovine.

Odluka o uvođenju i primjeni Klasifikacije zanimanja

Odluka o uvođenju i primjeni Kla­si­fi­ka­ci­je zanimanja Bosne i Hercegovine, zajedno sa Strukturom KZBiH-08, ob­jav­lje­na je u «Službenom glasniku BiH» br.100/10 od 06.decembara 2010.godine.

Odlukom se utvrđuje da se KZBiH-08, kao obavezan statistički stan­dard za razvrstavanje poslova i radnih zadataka u zanimanja u službenim, odnosno administrativnim zbirkama podataka i u statističkim istraživanjima, počne primjenjivati 01. 01. 2011.godine.

Na osnovu člana 8. Zakona o klasifikaciji zanimanja u Federaciji Bosne i Hercegovine („ Službene novine Federacije BiH”, broj 111/12), na prijedlog Federalnog zavoda za statistiku, Vlada Federacije Bosne i Hercegovine je, na 121. sjednici održanoj 26.06.2014. godine, donijela Odluku o uvođenju i primjeni Kla­si­fi­ka­ci­je zanimanja u Federaciji BiH. Klasifikacija zanimanja u Federaciji BiH je upotpunosti usklađena sa Klasifikacijom zanimanja Bosne i Hercegovine.

Odluka o uvođenju i primjeni Klasifikacije zanimanja u Federaciji BiH je objavljena u „Službenim novinama Federacije BiH”, broj 60/14 od 25.07.2014.godine.

Kon­cept Klasifikacija zanimanja

Kla­si­fi­ka­ci­ja zanimanja je alat pomoću kojeg (po si­ste­mu detaljno određenih kriterija za razvrstavanje) razvrstavamo po­dat­ke o vr­sti i za­htjev­no­sti poslova u tač­no određena zanimanja, a ove u kla­si­fi­ka­cij­ski si­stem grupe zanimanja. Osnovni kon­cept, koji određuje kri­te­ri­je za razvrstavanje zanimanja u kla­si­fi­ka­cij­ski si­stem Klasifikacija zanimanja, je kon­cept rada i kon­cept zna­nja.

Kon­cept rada i de­fi­ni­ci­ja zanimanja

Osnovna jedinica kla­si­fi­ka­ci­je je rad, koji se definira kao sku­p poslova i zadataka koje obavlja (je obavljala ili bi mogla obavljati) jedna osoba.

Zanimanje se definira kao statističko‑analitička ka­te­go­ri­ja u koju se razvrstavaju poslovi, sro­dni po sadržaju i za­htjev­no­sti, koje je obavljala, obavlja ili bi mogla obavljati u pravilu jedna osoba.

Kon­cept zna­nja

Zna­nje se definira kao spo­so­bnost obavljanja poslova i zadataka u okvi­ru određenog posla i ima dvije dimenzije. Pr­va dimenzija je ona koja definira *opći nivo znanja*, koji predstavlja neposredne zahtjeve kom­plek­sno­sti i obima poslova i zadataka. Dru­ga dimenzija je ona koja definira specifične *vr­ste zna­nja*, koja zahtijeva kon­kret­no po­dručje rada, korištenje alata i uređaja, pred­me­te rada i vrste zadataka, vr­ste proizvoda i usluga koje su re­zul­tat obavljenog rada. Udruživanje zanimanja u grupe zanimanja se zasniva na gore definiranom kon­cep­tu rada.

Hi­jerarhijsku poziciju zanimanja, odnosno nje­go­vo svrstavanje u glav­nu grupu zanimanja određuju nivo znanja, pozicija zanimanja unutar glav­ne grupe i vr­sta zna­nja.

Zna­nje se može dobiti na for­ma­lan ili ne­for­ma­lan na­čin. Pri tome treba naglasiti da su pri razvrstavanju važne samo karakteristike po­ve­za­ne ne­po­sre­dno s poslom, a ne karakteristike oso­be koja posao obavlja, jer osobe u svakom kon­kret­nom slučaju zaposlenja posjeduju vi­ši ili ni­ži nivo zna­nja od zahtijevanog za obavljanje određenog profesionalnog posla.

U Klasifikaciji zanimanja su definirana pet nivoa znanja, koja su u pravilu po­tre­bna za obavljanje poslova i zadataka veći­ne zanimanja razvrstanih u pojedine grupe zanimanja. Ovi nivoi zna­nja su definirani pro­gra­mima obrazovanja, odnosno stepenom školskog obrazovanja u bosanskohercegovačkom obrazovnom sistemu.

***Ta­be­la 1:*** Nivoi zna­nja koji u pravilu osiguravaju obavljanje poslova i zadataka veći­ne zanimanja u pojedinim glav­nim grupama zanimanja

|  |  |
| --- | --- |
| **Glavna grupa zanimanja** | **Nivo znanja**  **(stepen vještine)** |
| 1. Zakonodavci, visoki dužnosnici i službenici, direktori | 3. + 4. |
| 2. Stručnjaci | 4. |
| 3. Tehničari i stručni saradnici | 3. |
| 4. Uredski službenici i srodna zanimanja  5. Uslužna zanimanja i prodavači  6. Poljoprivrednici, šumari, ribari i lovci  7. Zanimanja za neindustrijski način rada  8. Rukovaoci i montažeri mašina i postrojenja | 2. |
| 9. Jednostavna zanimanja | 1. |
| 0. Vojna zanimanja | 1.,2. + 4. |

**Napomena:** Nivoi znanja uključuju te­hničke, stručne i opće pro­gra­me sred­nje­g obrazovanja.

U slučajevima u kojima se za utvrđivanje stepena vještine nekoga zanimanja upotrebljavaju i zahtjevi u pogledu formalnog obrazovanja i usavršavanja, ti se zahtjevi određuju u skladu s Međunarodnom standardnom klasifikacijom obrazovanja (ISCED). Prikaz odnosa između stepena vještina Klasifikacije zanimanja u Federaciji BiH i stepena obrazovanja po ISCED-97 nalazi se u Tabeli 2.

Tabela 2. Prikaz odnosa četiri stepena vještina Klasifikacije zanimanja Federacije BiH

i stepena obrazovanja prema ISCED-97

|  |  |
| --- | --- |
| Stepen vještine KZFBiH | ISCED-97 grupe |
| 4. | 6. drugi stepen visokog obrazovanja (doktorat)  5.a prvi stepen visokog obrazovanja (ekvivalentno  kvalifikacijskom stepenu „bečelor“ ili „master“) |
| 3. | 5.b prvi stepen viskog obrazovanja (programi višeg  obrazovanja) |
| 2. | 4. obrazovanje koje sljedi nakon srednjeg  obrazovanja, ali nije na visokoškolskom nivou  (specijalistički programi)  3. viši stepen srednjeg obrazovanja  2. niži stepen srednjeg obrazovanja |
| 1. | 1. osnovno obrazovanje |

Koncept zanimanja

U prethodnom periodu ukorijenjeni koncept zanimanja u Bosni i Hercegovini je izjednačavao zanimanje sa stručnim nazivom koji se dobije nakon okončanog obrazovanja. U tom smislu, nekad je zanimanje bilo ono što je osoba stekla školovanjem, i to ju je pratilo sve vrijeme kao njena lična karakteristika. U nekadašnjoj, pretežno netržišnoj ekonomiji s visokim stepenom zaposlenosti, veliki broj zaposlenih je mnogo godina, najveći dio ako ne i cijeli radni vijek, obavljao iste poslove na istom radnom mjestu. Zato razlikovanje između stručnog obrazovanja i posla koji neko obavlja nije predstavljalo značajan analitički problem. S prestrukturiranjem naše ekonomije, pod uticajem tržišnih zakonitosti, brojna radna mjesta se zatvaraju, postepeno se pojavljuju novi poslovi, pojedinci su često prisiljeni mijenjati zaposlenje a samim tim i zanimanje.

Tako se, iz realnih razloga, javlja potreba za razdvajanjem dvaju pojmova - *stručnih kvalifikacija* - odnosno u užem smislu naziva završene škole, te *zanimanja* kao vrste posla koji obavlja pojedinac.

Nakon završenog obrazovnog programa određenog stepena obrazovanja pojedinac dobija naziv profesionalnog zvanja, odnosno stručnog obrazovanja, a ne zanimanja. U skladu s konceptom klasifikacije pojedinac se razvrstava u zanimanje, odnosno u grupu zanimanja u pogledu zahtjevnosti, kompleksnosti, vrste i drugih karakteristika zadataka i dužnosti koje obavlja u svom radu.

Profesionalno usmjereno obrazovanje je, dakle, nešto drugo od zanimanja na tržištu rada, i **zanimanje nije moguće jednostavno izjednačiti s nazivom profesionalnog zvanja odnosno stručnog obrazovanja**.

Definiranje nivoa znanja kao ospo­sob­lje­no­sti za obavljanje poslova

Pri primjeni kon­cep­ta zna­nja, kao ospo­sob­lje­no­sti za obavljanje poslova, pro­blem koji je trebalo riješiti, pred­stav­lja­la je uporedivost, odnosno usklađenost na­še­g obrazovnog sistema s ka­te­go­ri­ja­ma i stepenima obrazovnih pro­gra­ma prema Međunarodnoj standardnoj kla­si­fi­ka­ci­ji obrazovnih pro­gra­ma ISCED.

Zbog međunarodnog karaktera klasifikacije određena su četiri široka stepena složenosti, odnosno nivoa obrazovanja, nužna za obavljanje poslova i zadataka. Stepeni se stiču obrazovanjem, ali i priučavanjem za posao i iskustvom. Svi su oblici osposobljavanja za posao ravnopravni. Stepeni složenosti određeni su u skladu s obrazovnim kategorijama i nivoima Međunarodne standardne klasifikacije obrazovanja (ISCED).

Davanje naziva zanimanjima

Opi­sno definiranje naziva zanimanja

Često se za nazive zanimanja koristi samo primjena stručne kva­li­fi­ka­ci­je odnosno stručnog na­zi­va, dobijenog nakon završene škole (napri­mjer: eko­nom­ski te­hničar, inženjer he­mi­je).

Tamo gdje je to bilo moguće naziv zanimanja u kla­si­fi­ka­ci­ji je opi­sno definiran (napri­mjer: re­fe­rent za ..., službenik za ..., te­hno­log za ...) ili je bio korišten naziv koji iz­ra­žava i preuzima vr­stu posla (napri­mjer: poreznik, no­tar,grafolog).

Jedan naziv može se koristiti samo za jedno zanimanje - u Klasifikaciji zanimanja ne pojavljuju se dva ista naziva zanimanja. Naziv zanimanja određuje se prema vrsti posla, odnosno prema sadržaju rada u zanimanju (pletač korpi...), prema rezultatu rada (ribar), prema mjestu obavljanja posla (skladištar, vrtlarski radnik), prema sredstvima rada (rukovalac postrojenjem...) i slično. Naziv ima ključnu riječ koja određuje zanimanje (inženjer) i jednu ili više kvalifikacijskih oznaka koje ga tačnije određuju (mašinski inženjer konstruktor).

Osoba koja je završila ekonomski fakultet po zvanju je diplomirani ekonomista ili bakalaureat ekonomije. Ako obavlja poslove direktora ili novinara, njegovo zanimanje je direktor odnosno novinar. Oznaka diplomirani ili bakalaureat se ne koristi u nazivima zanimanja u glavnoj grupi 2, jer smo naglasili da zanimanje nije zvanje.

Ter­min in­že­njer

Ter­min in­že­njer je upotrijebljen samo u vezi s onim zanimanjima za koja su za obavljanje poslova po­tre­bna zna­nja s po­dru­čja in­že­njer­stva, zasnovana na ma­te­ma­ti­ci, fi­zi­ci i računarstvu (napri­mjer: in­že­njeri građevine, in­že­njeri elek­tro­tehnike itd.).

Klasifikacija zanimanja prihvata in­že­njerska zanimanja u skla­du s ISCO‑08 i međunarodnim standardima u ve­zi sa za­htje­vi­ma za priz­nava­nje na­zi­va in­že­njer, kako ga definira *Unija evrop­skih na­ci­o­nal­nih društava in­že­njera* – FE­A­NI. Obli­ko­va­nje takvih međunarodnih standarda je za­htjev tržišta rada, sve većeg pro­to­ka radne snage, kon­ku­rentnosti i za­htije­va­nog kvaliteta obavljenog rada.

U Klasifikaciju zanimanja su in­že­njerska zanimanja uključena u 2. glav­nu grupu zanimanja za koju je potrebno, za veći­nu zadataka i dužnosti grupe, zna­nje koje, u pravilu, osiguravaju pro­gra­mi dodiplomskog, diplomskog i po­stdi­plom­sko­ga obrazovanja, odnosno pro­gra­mi koji su istovrsni uni­ver­zi­tetskom pro­gra­mu.

Klasifikacija zanimanja, dakle, pri davanju naziva zanimanja ne preuzima ši­ro­ko korišteni ter­mi­n in­že­njer, koji se u Bosni i Hercegovini koristi pri davanju na­zi­va nakon završenog obrazovanja na višim školama (npr.: nakon uspje­šno završenog obrazovanja u višoj turističkoj školi zvanja in­že­njera tu­ri­zma odnosno in­že­njera ugostiteljstva ni­su uklju­če­na kao zanimanja u Klasifikacija zanimanja, već su uklju­če­na u zanimanja, kao npr: za­stu­pnik za pu­to­va­nja).

Ter­min te­hničar

U 3. glav­nu grupu zanimanja razvrstana su zanimanja tehničara. U Klasifikacija zanimanja ter­min te­hničar se odnosi na zanimanja koja za­htije­va­ju ovladavanje po­seb­nim te­hnikama, spret­no­stima i vještinama radne oblasti.

U pogledu nivoa zna­nja u pravilu to osiguravaju pro­gra­mi sred­nje­g i post­sred­nje­g obrazovanja (bez uni­ver­zi­tetskog obrazovanja).

To znači da bi zanimanje te­hničara za fi­zi­ku, u kon­kret­nim okolnostima, odnosno u skla­du sa za­htje­vima poslodavaca, mogla obavljati osoba koja je, npr., po obrazovanju elek­tro­te­hničar, he­mij­ski te­hničar, in­že­njer elek­tro­te­hni­ke, in­že­njer ma­te­ma­ti­ke, itd. Zanimanja tehničara u Klasifikaciji zanimanja, dakle, ni­su po­sre­dno ve­za­na sa­mo za četverogodišnje srednjoškolsko obrazovanje, a još manje samo za određeni škol­ski pro­gram.

Sa­stav­ni dijelovi i struk­tu­ra Klasifikacija zanimanja

­­­­­‑

Klasifikacija zanimanja se sastoji iz kla­si­fi­ka­cij­skog si­stema zanimanja, opisa grupa zanimanja i šifarskog popisa zanimanja.

***Kla­si­fi­ka­cij­ski si­stem zanimanja*** je hi­je­rar­hijski si­stem grupa zanimanja, u koji su raz­vr­stana za Federaciju Bosne i Hercegovine karakteristična zanimanja. Na naj­ni­žem kla­si­fi­ka­cij­skom nivou Klasifikacija zanimanja sadrži 4.193 zanimanja.

***Opi­si grupa zanimanja*** sadrže krat­ke opi­se naj­zna­čajnijih zadataka odnosno tipičnih vrsta poslova, karakterističnih za zanimanja, raz­vrstanih u pojedine grupe zanimanja. Opi­su na naj­ni­žem nivou grupa zanimanja su do­da­ni također pri­mje­ri zanimanja, koje razvrstavamo u po­jedine grupe. Klasifikacija zanimanja sadrži 427 opi­sa jediničnih grupa zanimanja.

***Šifarski popis zanimanja*** je si­ste­ma­tič­ni i abe­ce­dni popis zanimanja iz Klasifikacije zanimanja, u kojem su si­no­ni­mi zanimanja. Šifarski popis zanimanja sadrži 4.193 naziva zanimanja. Šifarski popis zanimanja ima dvije osnov­ne fun­kci­je – ope­ra­tiv­nu i raz­voj­nu. Olakšava šifriranje kon­kret­nih poslova u kla­si­fi­ka­cij­ska zanimanja, te istovremeno pred­stav­lja ne­ku vr­stu or­ga­ni­zi­ra­ne če­kaonice novih zanimanja, koja bi tre­balo vremenom primjereno uvr­sti­ti u kla­si­fi­ka­ci­ju.

Struk­tu­ra Klasifikacije zanimanja

Klasifikacija zanimanja ima hi­je­rar­hijsku strukturu. Zanimanja se udru­žu­ju odnosno kombiniraju u grupe zanimanja na pet nivoa. Grupe zanimanja ima­ju svo­je na­zi­ve i šifre. Naj­viši nivo su glav­ne grupe zanimanja s jednocifrenom šifrom, slijede pod­grupe zanimanja s dvocifrenom šifrom, po­druč­ne grupe s trocifrenom šifrom, jedinice po­dručnih grupa s četverocifrenom šifrom, i pojedinačno zanimanje, odnosno temeljito razrađeno zanimanja s sedmocifrenom šifrom.

Pri­mjer:

**1‑ cifrena šifra** = glav­na grupa zanimanja = **1** Za­ko­no­davci, visoki dužnosnici i službenici, menadžeri;

**2‑ cifrena šifra** = pod­grupa zanimanja = **11** Za­ko­no­davci, visoki dužnosnici i službenici;

**3‑ cifrena šifra** = po­druč­na grupa zanimanja = **111** Za­ko­no­davci;

**4‑** **cifrena šifra** = jedinica po­druč­ne grupe zanimanja = **1111** Za­ko­no­davci;

**7**- **cifrena šifra** = zanimanje = **1111.** **001** Član/delegat-poslanik doma parlamenta/ skupštine entiteta

Ta­be­la 2: Struk­tu­ra Kla­si­fi­ka­ci­je zanimanja

|  |  |  |  |  |  |
| --- | --- | --- | --- | --- | --- |
|  | Glavna grupa zanimanja | Broj podgrupa | Broj  područnih  grupa | Broj jedinica  područnih  grupa | Broj  zanimanja |
| 1 | Zakonodavci, visoki dužnosnici i službenici, direktori | 4 | 11 | 30 | 293 |
| 2 | Stručnjaci | 6 | 26 | 90 | 1.276 |
| 3 | Tehničari i stručni saradnici | 5 | 20 | 83 | 665 |
| 4 | Uredski službenici i srodna zanimanja | 4 | 8 | 29 | 135 |
| 5 | Uslužna zanimanja i prodavači | 4 | 13 | 40 | 153 |
| 6 | Poljoprivrednici, šumari, ribari i lovci | 2 | 5 | 14 | 72 |
| 7 | Zanimanja za neindustrijski način rada | 5 | 14 | 66 | 740 |
| 8 | Rukovaoci i montažeri mašina i postrojenja | 3 | 14 | 40 | 705 |
| 9 | Jednostavna zanimanja | 6 | 11 | 32 | 137 |
| 0 | Vojna zanimanja | 3 | 3 | 3 | 17 |
| UKUPNO | | 42 | 125 | 427 | 4.193 |

Opi­si glav­nih grupa zanimanja­­­­­

U kla­si­fi­ka­ci­ji zanimanja za svaku grupu zanimanja su iz­rađeni krat­ki opi­si tipič­nih poslova i zadataka, karakterističnih za zanimanja koja su raz­vrstana u tu grupu. Za ilustraciju, u nastavku su dati opi­si glav­nih grupa zanimanja:

**1 Za­ko­no­da­vci, vi­so­ki dužnosnici i službenici, direktori** određuju, oblikuju, usklađuju, nad­zi­ru i osiguravaju provođenje po­li­ti­ke dr­ža­ve, savjetuju u ve­zi s po­li­ti­kom in­te­re­snih or­ga­ni­za­cija; pred­la­žu za­ko­ne, dru­ge pro­pi­se i opća akta, za­stu­pa­ju organe i dje­lu­ju u nji­ho­vo ime. Direktori i me­nadžer­i usmjeravaju, planiraju i uskla­đuju po­slov­nu po­li­ti­ku i djelatnost društava odnosno nji­ho­vih jedinica. Za obavljanje zanimanja ove glav­ne grupe zanimanja nije definiran nivo zna­nja.

**2 Stručnjaci** svo­jim radom po­ve­ćavaju postojeći nivo zna­nja, raz­vi­ja­ju naučne i umjet­ničke za­mi­sli i te­o­ri­je, si­ste­ma­tično poučavaju, te mogu biti za­po­sle­ni u bilo kojoj kom­bi­na­ci­ji ove tri ak­tiv­no­sti. Za obavljanje ve­ći­ne zanimanja ove glav­ne grupe zanimanja po­tre­bno je zna­nje koje, u pravilu, osiguravaju programi dodiplomskog, diplomskog i po­stdi­plom­sko­g uni­ver­zi­tetskog obrazovanja.

**3 Te­hni­čari i stručni saradnici** iz­vršavaju te­hničke i slične poslove, pove­za­ne s istraživanjem i korištenjem naučnih ili umjetničkih poj­mova i radnih metoda, te dr­žav­nih ili po­slov­nih propisa. Za obavljanje ve­ći­ne zanimanja ove glav­ne grupe zanimanja je po­tre­bno zna­nje koje, u pravilu, osiguravaju pro­gra­mi sred­nje­g i post­sred­nje­g obrazovanja, osim uni­ver­zi­tet­skog obrazovanja.

**4 Uredski službenici i srodna zanimanja** uređuju, za­pi­su­ju, pohranjuju i ažurira­ju po­dat­ke koji se odnose na po­dru­čje rada koje obavljaju. Oni obavljaju uredske poslove na po­dru­čju administrativnih i novčanih poslova, te na po­dru­čju sređivanja putovanja i po­sre­do­vanja in­for­ma­cija. Za obavljanje ve­ći­ne zanimanja ove glav­ne grupe zanimanja je po­tre­bno zna­nje koje, u pravilu, osiguravaju pro­gra­mi sred­nje­g obrazovanja.

**5 Uslužna zanimanja i prodavači** obavljaju uslužne djelatnosti na putovanjima, u poljoprivredi, na po­dručju snabdijevanja, lične zaštite, saobraćajne zaštite, te zaštite od požara i ne­za­ko­ni­tih radnji; po­zi­ra­ju kao mo­de­li za umjetničko stvaralaštvo i izložbe, demonstriraju i prodaju raznu robu u tr­go­vi­nama na veliko i malo, na tržnicama ili po do­mo­vima. Za ve­ći­nu zanimanja ove glav­ne grupe zanimanja je po­tre­bno zna­nje koje, u pravilu, osiguravaju pro­gra­mi sred­nje­g obrazovanja.

**6 Poljoprivrednici, šumari, ribari** **i lovci** obrađuju polja, voćnjake, vinograde i ubiru s njih plodove, skupljaju divlje plodove i bilje; uzgajaju, čuvaju i love životinje, izrađuju stočarske proizvode; uzgajaju, zaštićuju i iskorištavaju šume, uzgajaju i love ribu te uzgajaju i skupljaju ostale oblike živog svijeta u vodi radi osiguravanja prehrane i dohotka za sebe i svoje domaćinstvo. Za obavljanje veći­ne zanimanja ove glav­ne grupe zanimanja je po­tre­bno zna­nje koje, u pravilu, osiguravaju pro­gra­mi sred­nje­g obrazovanja.

**7 Zanimanja za neindustrijski način rada** obuhvataju poslove s primjenom znanja i vještina u obrtu, industriji gdje se proizvodi pojedinačno, održava oprema, u rudarstvu i građevinarstvu; gdje se oblikuju metali, podižu metalne konstrukcije; podešavaju strojni alati, izrađuju, podešavaju, održavaju i popravljaju postrojenja, oprema i alat; obavljaju poslovi štampanja, proizvode i prerađuju prehrambeni proizvodi, tekstil, drveni, metalni i drugi proizvodi, uključujući i proizvode ručne izrade. Rad se obavlja ručnim i drugim alatima koji se upotrebljavaju kako bi se smanjio fizički napor i skratilo vrijeme potrebno za poslove te poboljšao kvalitet proizvoda. Ti poslovi zahtijevaju poznavanje organizacije rada, materijala i alata koji se pritom upotrebljavaju, te poznavanje prirode i namjene gotovog proizvoda. Za obavljanje ve­ći­ne zanimanja ove glav­ne grupe zanimanja je po­tre­bno zna­nje koje, u pravilu, osiguravaju pro­gra­mi sred­nje­g obrazovanja.

**8 Rukovaoci i montažeri mašina i postrojenja** rukuju industrijskim, poljoprivrednim, građevinskim i ostalim postrojenjima i opremom; upravljaju vozovima, motornim vozilima i brodovima; sastavljaju proizvode iz sastavnih dijelova prema tačno određenim postupcima. (Nisu monteri koji se nalaze u glavnoj skupini 7.) Ovaj rad zahtijeva iskustvo i poznavanje industrijskih, poljoprivrednih i ostalih postrojenja i opreme kao i sposobnost savladavanja brzine rada postrojenja i prilagođavanja tehnološkim inovacijama. U ovoj skupini se nalazi većina zanimanja industrijskih radnika, ali i radnika u ostalim djelatnostima koji rukuju postrojenjima, vozilima ili sastavljaju proizvode. Zaposleni s ovim zanimanjima najčešće mijenjaju zanimanje zbog promjena koje sobom nosi tehnološki razvoj. Za obavljanje ve­ći­ne zanimanja ove glav­ne grupe zanimanja je po­tre­bno zna­nje koje, u pravilu, osiguravaju pro­gra­mi sred­nje­g obrazovanja.

**9 Jednostavna zanimanja** uključuju obavljanje jednostavnih i rutinskih poslova koji, uglavnom, zahtijevaju upotrebu ručnog alata i fizički napor. Većina poslova uključuje uličnu prodaju, čišćenje, pranje, glačanje i rad manuelnih radnika u rudarstvu, poljoprivredi, šumarstvu, ribarstvu, građevinarstvu, transportu, industriji i drugdje. Osposobljavanje za ta zanimanjima obavlja se priučavanjem na radu. Za obavljanje zanimanja te glav­ne grupe zanimanja nije po­tre­bno struč­no zna­nje.

**0 Vo­jna zanimanja** su uključena u stalni sastav vojske i drugih vojnih službi. U glav­noj sku­pi­ni 0 su raz­vr­stani čla­novi vojske, mor­na­ri­ce, zračnih snaga i osta­lih vo­jnih službi. Isključene su osobe u državnim ustanovama koje se bave pitanjima odbrane, policija (osim vojne policije), carinici i članovi pograničnih ili drugih naoružanih građanskih službi; osobe koje su pozvane na kratko vrijeme na vojnu obuku ili doškolovanje, kao i članovi vojne rezerve koji trenutno nisu u aktivnoj službi. Za obavljanje zanimanja ove glav­ne grupe zanimanja nije definiran nivo zna­nja.

Pra­vi­la raz­vrstavanja zanimanja­­­­­­­

Opi­se kon­kret­nih poslova i zadataka razvrstavamo u zanimanja pomoću šifriranja. Kriteriji za razvrstavanje zanimanja najčešće su: vrsta posla, predmet rada, složenost zanimanja/nivo znanja; alati, mašine i uređaji koji se upotrebljavaju; tehnološki nivo poslova; struka i drugi. Izradom klasifikacije zanimanja na tim načelima dobija se instrumentarij pomoću kojeg možemo, naprimjer, uspoređivati plaće, profesionalno osposobljavanje i vođenje, poslovne usluge, bolesti i smrtnost prema pojedinom zanimanju ili nivou klasifikacije, sa zemljama koje svoje statističke podatke iskazuju prema normama međunarodne statistike rada.

Zbog međunarodnog karaktera klasifikacije određena su četiri široka stepena složenosti, odnosno nivoa obrazovanja, nužna za obavljanje poslova i zadataka. Stepeni se stiču obrazovanjem, ali i priučavanjem za posao i iskustvom. Svi su oblici osposobljavanja za posao ravnopravni. Stepeni složenosti određeni su u skladu s obrazovnim kategorijama i nivoima Međunarodne standardne klasifikacije obrazovanja (ISCED).

Razvrstavanje zanimanja sa ši­ro­kom lepezom poslova i zadataka

* U slučajevima kada su poslovi i radni zadaci po­ve­za­ni s raz­ličitim stepenima pro­iz­vo­dno­g pro­ce­sa i pro­ce­sa distri­bu­ci­je robe, pro­iz­vod­nja ima pred­nost nad pro­da­jom (napri­mjer me­sar­, koji pri­premi me­so za pro­da­ju i sam ga proda, razvrstava se u mesare a ne u prodavače;
* u slučajevima kada poslovi i radni zadaci spa­da­ju u raz­lič­ita zanimanja, šifriraju se u zanimanje koje se pretežno obavlja, tj. zanimanje takvih osoba odredit će se prema poslovima koji se najčešće obavljaju;
* u slučajevima obavljanja poslova raz­lič­itih nivoa za­htjev­no­sti zanimanje se određuje na osnovu naj­za­htjev­nijeg posla (npr. ka­da nek­o obavlja ku­rir­ske poslove i ad­mi­nistra­tiv­no‑sekretarske, razvrstava se u zanimanja ad­mi­nistra­tiv­no‑sekretarskih poslova);
* istraživači se raz­vr­stavaju u pogledu područja spe­ci­ja­li­za­ci­je u glav­nu grupu zanimanja - 2 Stručnjaci. Ka­da istraživači, također, i predaju na obrazovnim ustanovama, razvrstavaju se među stručnjake za obrazovanje;
* sa­mo­za­po­sle­ne oso­be se raz­vr­stavaju u odnosu na poslove koje pretežno obavljaju, a ne u pogledu statusa u zaposlenju (moler, koji je sa­mo­za­po­slen i po­red vo­đe­nja svo­jih po­slova pre­tež­no obavlja molerske poslove, npr. razvrstava se isto kao u preduzeću za­po­sle­ni moler – u glav­nu grupu zanimanja - 7 Zanimanja za ne­in­dustrij­ski na­čin rada);
* osobe koje u oružanim snagama obavljaju poslove koji se također obavljaju u civilnim zanimanjima ne raz­vr­stavaju se u vojna zanimanja (vo­jni ljekar će biti, npr., razvrstan u glav­nu grupu zanimanja - 2 Stručnjaci, a ne u glav­nu grupu zanimanja - 0 Vo­jna zanimanja);
* zanimanja nad­zor­a i kon­tro­le se raz­vr­stavaju sku­pa s poslovima onih osoba koje oni nadziru i kontroliraju, ako je nji­ho­v glav­ni zadatak nad­zor i kontrola stručnosti ili tehnič­kog kvaliteta obavljenog rada samo pregledom posla. Ako pri nad­zo­ru i kontroli koriste me­haničke ili he­mij­ske po­stup­ke, raz­vr­stava­mo ih u glav­nu grupu zanimanja - 3 Te­hni­čari i druga stručna zanimanja, ako pak pla­ni­ra­ju, or­ga­ni­zi­ra­ju, nad­zi­ru i rukovode radnom ak­tiv­no­sti grupe po­dre­đenih radnika, raz­vr­stavaju se u glav­nu grupu zanimanja - 1 Za­ko­no­da­vci, vi­so­ki službenici i dužnosnici, me­nadžeri. Bitno je, također, naglasiti da norma ISCO-08 ne utvrđuje hijerarhijske odnose u zanimanju, nego daje opće uputstvo da se zanimanja osoba koje se pojavljuju kao šefovi ili niži rukovodioci određuju kao i zanimanja onih osoba koje oni vode u radu. Hijerarhijski odnosi nisu u Klasifikaciji zanimanja iskazani kao posebna zanimanja, šifrirat će se kao zanimanja osoba čiji rad koordiniraju i nadgledaju. Primjeri hijerarhijskih odnosa u zanimanju: vođa smjene, brigadir, predradnik, poslovođa, zamjenik, pomoćnik, šef, rukovodilac itd. U Klasifikaciji zanimanja se od tog pravila odustalo u industriji kod zanimanja predradnika, a u poljoprivredi, šumarstvu, građevinarstvu, rudarstvu i trgovini kod zanimanja poslovođe. U industriji radna mjesta predradnika, poslovođa i slična šifriraju se kao zanimanja predradnika. U rudarstvu se uz zanimanje predradnika nalaze zanimanja nadzornika i poslovođa;
* uži pro­fi­li zanimanja, npr. po­moć­ni ši­vač, koji obavljaju poslove, koji su po zahtjevnosti bli­ži glav­noj grupi 7 nego glav­noj grupi 9 razvrstavaju se u isto zanimanje kao ši­vač;
* zanimanja pripravnika određuju se prema poslovima zanimanja za koje se pripremaju;
* rukovodioci se po­jav­lju­ju kao vođe raz­lič­itih pogona, poslovnica, odjeljenja, grupa i slično. U odnosu na za­htjev­nost i sadržaj poslova razvrstavamo ih u različite glav­ne grupe zanimanja, ve­ćinom u pr­vu, tre­ću i sed­mu.